Z A P I S N I K
18. sjednice Vijeća Mjesnog odbora Trnjanska Savica održane 14. listopada 2026. 
Zagreb, Ulica Vladimira Ruždjaka 21, s početkom u 18:30 sati

Nazočni članovi Vijeća: Ivana Božanić, Tomislav Ćurić, Luka Draganić, Tatjana Kralj, Ivan Radoš, Dunja Vuković, Iva Mić, Mile Žarak i Liliana Stanić.

Ostali nazočni: E.G., I.B.R., D.B., H.Đ., D.K., I.B., M.K., P.S., M.P., K.K. i S.B.

Predsjedava Dunja Vuković, predsjednica Vijeća.
Zapisnik vodi: Tatjana Kralj, potpredsjednica Vijeća.

Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Predsjednica Vijeća daje zapisnik 17. sjednice na verifikaciju.
Vijeće jednoglasno prihvaća tekst zapisnika 17. sjednice Vijeća, bez izmjena.

Na prijedlog predsjednice Vijeće jednoglasno utvrđuje

DNEVNI  RED

	1. 
	Zaključak o redovnom korištenju prostora – donošenje zaključka

	2. 
	Zaključak o uvrštavanju zelene površine u Aveniji Marina Držića na redovito održavanje – donošenje zaključka

	3. 
	Zaključak o Glavnom projektu krajobraznog uređenja Parka Marije Ružičke Strozzi - donošenje zaključka

	4. 
	Pitanja, prijedlozi i obavijesti




Ad1. Zaključak o redovnom korištenju prostora – donošenje zaključka

Uvodno obrazloženje iznosi predsjednica Vijeća.
U raspravi sudjeluju Tomislav Ćurić i Tatjana Kralj.
Vijeće jednoglasno donosi
Zaključak
o redovnom korištenju prostora.
(Zaključak se prilaže ovom zapisniku i njegov je sastavni dio.)


Ad2. Zaključak o uvrštavanju zelene površine u Aveniji Marina Držića na redovito održavanje – donošenje zaključka

Uvodno obrazloženje iznosi predsjednica Vijeća.
U raspravi sudjeluju svi prisutni.
Vijeće jednoglasno donosi

Zaključak
o uvrštavanju zelene površine u Aveniji Marina Držića na redovito održavanje.
(Zaključak se prilaže ovom zapisniku i njegov je sastavni dio.)


Ad3. Zaključak o Glavnom projektu krajobraznog uređenja Parka Marije Ružičke Strozzi - donošenje zaključka

Uvodno obrazloženje iznosi predsjednica Vijeća.
U raspravi sudjeluju Tomislav Ćurić, Tatjana Kralj, Mile Žarak, Ivan Radoš. Ivana Božanić i svi prisutni građani.
Vijeće jednoglasno donosi
Zaključak
o Glavnom projektu krajobraznog uređenja Parka Marije Ružičke Strozzi.
(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti
Predsjednica obavještava članove Vijeća da je datum održavanja slijedeće sjednice 11. studenoga 2026. s početkom u 18:30 sati. Slijedeća kava sa građanima planirana je za 3. studenoga 2026. u 18:00 sati. Dežurni članovi Vijeća su Tomislav Ćurić i Ivan Radoš.

Izvještaji o radu (10. 9. - 14. 10. 2026.)
- 17. 9. 2026. održan sastanak sukladno „Sporazumu o međuresornoj suradnji i koordinaciji  na lokalnoj razini, u koordinaciji načelnika VIII. policijske postaje Zagreb
- 28. 9. 2026. održan sastanak vijećnica u Gradu Zagrebu, Sektoru za mobilnost
- 5. 10. 2026. održan terenski obilazak vijećnika s voditeljem I. područnog odsjeka komunalnog redarstva
- 14. 10. 2026. održan terenski obilazak vijećnika s voditeljem i komunlanim redarom I. područnog odsjeka komunalnog redarstva te voditeljem i poslovotkinjom podružnice Zrinjevac, zaduženim za održavanje zelenih površina i dječjih igrališta na području MO Trnjanska Savica
- 6. 10. 2026. održana je Kava s vijećnicima na kojoj su dežurne bile Dunja Vuković i Ivan Mič, bilo je prisutno 3 građana
- 19. i 20. 9., te 4. 10. 2026. u sklopu programa KINO MOTS održane su projekcije iz Ciklusa francuskog filma Rendez-vous au cinema

Najave događanja
- 22. 10. 2026. u 18.30, u MO Vrbik održati će se predstavljanje prijedloga za Gradsku četvrt Trnje iz projekta Participativnog buđetiranja Grada Zagreba
- 24. 10. 2026. od 16 do 21 u MO Trnjanska Savica održati će se prvo od četiri događanja iz projekta SUSRETI UZ RAD, ciklusa besplatnih susjedskih radionica u kojima će se zajedno popravljati, obnavljati, kuhati, učiti i družiti se. Program organiziraju udruge Beton i Živi atelje, uz sufinanciranje Grada Zagreba.
- od 25. do 27. 10. 2026. u MO Trnjanska Savica, u sklopu programa KINO MOTS održati će se obilježavanje Svjetskog dana audiovizualne baštine uz projekcije filmova Nikole Tanhofera

Sjednica je završila u 20:00 sati.


KLASA: 024-08/26-003/2143
URBROJ: 251-13-11-5/019-26-2
Zagreb, 14. listopada 2026.

